पाएं अपने शहर की ताज़ा ख़बरें और फ्री ई-पेपरडाउनलोड करें
कोतवाली पुलिस ने शुक्रवार को तीन लूटपाट के मामलों का खुलासा किया है। गुरुवार देर रात कोतरा रोड फाटक के पास हुई लूटपाट के मामले में कोतवाली पुलिस तफ्तीश में लगी हुई थी। इसी दौरान पकड़े गए आरोपी से धीरे-धीरे कर लूट की तीन वारदातों का पता चला। एक आरोपी ने सुभाष चौक के पास महिला के स्कूटी से दो लाख 40 हजार रुपए नकद और कूरियर बॉय के पास से 80 हजार नकद सहित ट्रेलर ड्राइवर से 20 हजार नकद रुपए लूटे थे।
गुरुवार रात लगभग 11 बजे कोतरा रोड रेलवे क्रॉसिंग के पास ट्रेलर एनएल 01 एबी-8506 के ड्राइवर दीप रंजन कुमार मेहता (24) से तीन अज्ञात आरोपियों ने 20 हजार लूट लिए थे। इसकी जानकारी कोतवाली टीआई मनीष नागर को हुई। कोतवाली पुलिस ने आरोपियों के विरुद्ध अपराध दर्ज करते हुए विवेचना शुरू की। ड्राइवर ने गाड़ी नंबर देख लिया था। लुटेरों का बाइक नंबर सीजी 13 एई 3356 था। आरोपियों ने ड्राइवर से मारपीट कर रुपए लूटे थे। बाइक मालिक की पहचान होने के बाद पुलिस दीनदयाल कॉलोनी पहुंची।
जहां बाइक के मालिक ने देर रात मोहल्ले के नरेश साहू को बाइक देने की बात कही। इसपर पुलिस ने नरेश साहू से पूछताछ की। नरेश साहू को ड्राइवर नहीं पहचान पाया। फिर पुलिस ने कोतरा रोड रेलवे क्रासिंग के पास सोने वाले भिखारी को उठाया। जिसने घटना को देखी थी, उसने एक आरोपी को पहचान लिया था। पुलिस ने आरोपी से पूछताछ शुरू की। आरोपी नरेश साहू ने अपने दो दोस्त मुकेश मैत्री और विश्वनाथ चौहान के साथ वारदात करने की बात मानी। बताया कि उन्होंने 15 अक्टूबर 2020 को सुभाष चौक के नजदीक एक महिला के स्कूटर से दो लाख 40 हजार निकाले थे। इसके साथ ही रामपुर में कुरियर बॉय से 80 हजार रुपए लूटे थे। पुलिस ने आरोपियों के विरुद्ध दर्ज मामलों में आरोपियों से कुल 22 हजार रुपए नकद जब्ती के बाद जेल भेजने की तैयारी की जा रही है।
सभी आरोपी ड्राइवर
पकड़े गए तीनों आरोपी ड्राइवर हैं। मुकेश मैत्री जिसने सुभाष चौक के पास से 2 लाख 40 हजार रुपए की उठाईगिरी की। यह मारुति शो-रूम में गाड़ी चलाता था। विश्वनाथ भारी वाहनों का ड्राइवर है। कुछ दिन पहले परिवार ने खुद ट्रेलर खरीदा था। नरेश साहू भी छोटी गाड़ियों का ही ड्राइवर है। इससे पहले भी आरोपी कई बार अलग-अलग अपराधों में पकड़ा जा चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn